જયેશ રાઠોડ > રાજકોટ રાજકોટમાં ખરીદી માટે મુખ્ય ત્રણ બજાર છે. ધર્મેન્દ્ર રોડ, ગુંદાવાડી અને યાજ્ઞિક રોડ. જ્યા સામાન્ય દિવસોમાં પણ ખરીદી કરવા જતા લોકોને વાહન દૂર મુકીને એકથી દોઢ કિલોમીટર નછૂટકે પદયાત્રા કરવી પડે છે. તહેવારના દિવસોમાં તો વાહન પાર્કિંગની આ ઉપાધિ શિરદર્દ સમાન બની જાય છે. ખાસ કરીને દિવાળીના દિવસોમાં. હાલ આવી જ સમસ્યા વચ્ચે ઘેરાયેલા લોકો આ મુખ્ય ત્રણ બજારમાં જતા પહેલાં સો વખત વિચાર કરે છે. ક્યાં રસ્તેથી જવુ? વાહન પાર્કિંગ ક્યાં કરવુ? ભૂલે ચુકે પણ, અજાણતામાં જો વાહન ક્યાંક પાર્ક થઇ ગયુ અને ટ્રાફિક પોલીસ પોઇંગ કરી જશે તો? આવી તો અનેક મુંઝવણ સાથે રાખીને લોકોને ઘરેથી નીકળવુ પડે છે. આવા સમયે યાદ આવે છે મનપાએ દસ વર્ષ પહેલા આ બજાર વિસ્તાર માટે કરેલુ ટ્રાફિક મેનેજમેન્ટ, કે જે હજુ સુધી માત્ર કાગળ પર જ રહેલુ છે અને દર વર્ષે દિવાળીના દિવસો આવે એટલે જટિલ રોગની જેમ શહેરીજનોને ટ્રાફિક અને પાર્કિંગ સમસ્યાની અસહ્ય પીડાથી પીડાવુ પડે છે. આ સમસ્યાને જડમુળથી ઉખેડવા માટે કાગળ પરનું આયોજન આવતી દિવાળી સુધીમાં સાકાર થઇ જાય તે માટે મહાપાલિકા અને પોલીસ તંત્રે સયુંક્ત રીતે સ્થાનિક વ્યાપારી સંગઠનોને સાથે રાખીને કરે એ જરૂરી બની ગયુ છે. દિવાળીની ખરીદીના ઉમંગ વચાળે સલામત જગ્યાઅે વાહનપાર્કિંગ કરવાનો ઉચાટ